Here is a page extracted from Wikipedia that may contain CSS, HTML, and a lot of unformatted text.

Title: I
Content: I (i latina u simplament i) ye a novena letra de l'alfabeto aragonés y a tercera d'as vocals. Proviene de l'alfabeto latino.

En aragonés 
Representa en aragonés o fonema vocalico anterior (palatal) d'apertura minima /i/ de fueras d'o caso d'a conchunción copulativa y. Puede tener as siguients realizacions:
Una vocal palatal [i] como en ibón ([i’βon]), ixo ([’iʃo]), inte ([’in te]), muir ([mu’iɾ]).
Una semivocal [i̯] como en pai ([pai̯]), veigo ([’bei̯ɣo]), muito ([’mui̯to]), foi ([foi̯]).
Una semiconsonant [j] como en tabierna ([ta’βjeɾna]), tiengo ([’tjeŋgo]), nieu ([’njew]).

A forma vocalica d'o ronombre adverbial i/bi, puet presentar as realizacions [i], [i̯], [j] u [ʝ] y
s'escribe como "i". En coderencia, a variant reforzada s'escribe "ie": No i veigo; Voi a puyar-ie.

En grafías medievals puet representar diferents fonemas:
En cheneral puet representar a vocal /i/ como actualment u tamién a semivocal.
Debant de "a", "o", "u" representaba o fonema postalveolar africato xordo (/ʧ/): Iaca ([’tʃaka]), Iaro ([’tʃaɾo]), Boria ([’boɾtʃa]), Naiara ([na’tʃaɾa]); y no pas o fonema postalveolar fricativo sonoro (/ʒ/) como creyen erroniament muitos filologos hispanicos con una mala conoixencia de l'aragonés actual y una conoixencia superficial d'os textos medievals.

Referencias

Vinclos externos 

Alfabeto aragonés
Alfabeto latino
Letras vocals